'መድሃኒት ኮሮናቫይረስ ኣብ ኢድና እያ ዘላ' ዶክተር ዮውሃንስ ሃይለ ኣብ ኣውስትራልያ፡ ቑጽሪ ብኮሮናቫይረስ ዝሞቱ ሰባት ልዕሊ 450 በጺሑ ኣሎ። ቪክቶሪያ ከኣ ብዝኸፍአ በቲ ቫይረስ ዝተጠቕዐት ግዝኣት እያ። በዚ ምኽንያት ኣብ መጀመርታ እዚ ወርሒ ኣዋጅ ህጹጽ ግዜ ብምእዋጅ ሰባት ካብ ገዝኦም ከይወጽኡ ተገድድ ነይራ። ኣብዚ ሕጂ እዋን ኣብታ ሃገር ኣስታት 7 ሽሕ ሰባት በቲ ቫይረስ ከም ዝተለኸፉ ይግለጽ። መዓልታዊ በዚ ቫይረስ ዝተሓዙ ሰባት ግን ይንኪ ኣሎ። ካብዚ ብዝብገስ ኣውስትራልያ ሙሉእ ህዝባ ክታበት ኮሮናቫይረስ ንክረክብ ክንደይ ዝኣክል ወጻኢ የድልያ ዝብል ገና ኣይተፈለጠን። ኩሉ ዜጋ ነዚ ክታበት ንክወስድ ከም ዝግደድ ቀዳማይ ሚኒስተር እታ ሃገር ክገልጽ እንከሎ፡ መንግስቲ ኣብዚ ጉዳይ ፖሊሲ ይሕንጽጽ ከም ዘሎ ሓቢሩ። ንሓደ መደበር ሬድዮ እታ ሃገር ኣብ ዝሃቦ ቃለ መሕትት ግና፡ "ብዝተፈለየ ናይ ጥዕና ጉዳይ ነዚ ክታበት ክወስዱ ዘይግደዱ ክህልው'ዮም" ዝብል ኣፋፍኖት ሂቡ ኣሎ። ብውሑድ ግን 95 ሚእታዊት ዜጋታት ክኽተቡ ከም ዝተሓሰበ ኣይሓብአን። ብዛዕባ ኮሮናቫይረስ ዛጊድ መልሲ ዘይረኸቡ ሕቶታት ስም ቢል ጌትስ፡ ስለምንታይ ምስ ሽርሒ ኮሮናቫይረስ ይለዓል?
